**Referat, Efterårsmøde Distrikt Jylland-Fyn den 3. november 2019 i Ikast**

**Punkt 1: Velkomst og orientering fra Distriktet:**Henrik Dann blev valgt som dirigent.
Præsentation af mødedeltagerne
 **Klubstruktur, arrangørforpligtigelse, bod:**Willy orienterede om klubstrukturen, hvor Sportsklub er udgået i 2019.
Willy opfordrede til, at alle klubber får meldt tilbage omkring løbafholdelse.
Hvis man ikke kan holde løb alene, så er det muligt at gå sammen to klubber eller afholde et mindre arrangement – dette skal godkende af distriktsbestyrelsen.
Bestyrelsen er af den holdning, at vi ikke nødvendigvis udsteder bøder, men i stedet kan vælge at degradere en Elite klub til Basis, så de ikke kan tegne licenser.

Henriette, Hobro: Hvornår fra gælder degradering? Hvad hvis man har søgt, men aflyser.

Asbjørn, Landevejsudvalget: Gælder løbsforpligtelsen for alle discipliner.

Claus R., Odense: Degradering kan risikere at lukke små klubber, der laver BU arbejde. Vil DCU overhovedet BU arbejde.

Charlotte, Aalborg MTB: Kan godt være umuligt for helt små MTB klubber at afholde cykelløb.

Lotte, bestyrelsen: Dialog hver gang, og ingen intention om at lukke klubber. Hvis vi slet ikke hører fra en klub, er det en anden sag, og der kan være konsekvens med det samme.

Willy, bestyrelsen: Vi vil gerne have en dialog i gang i MTB klubber, for hvorfor kan flere MTB klubber afholde MTB DGI løb, men ikke et DCU licens?
Klubberne har gennem flere år pålagt os, at der skal være en konsekvens, så derfor har vi fastsat rammer, men igen vi går naturligvis i dialog med klubben.

Søren, Middelfart: Aflysninger, klubben skal evaluere, og finde ud af, hvad der er gået galt, så man ikke risikerer at aflyse igen.

Kurt Markussen: Ikke en vej af gå med at nedlægge klubber. Hjælp i stedet klubberne til at afholde løb, f.eks. et mindre arrangement.

Henrik, Cycling West: Har distriktet gjort sig tanker om, der kommer flere cykelløb med det pres om degradering.

Jan, Vejle: Del flere løb ud på weekenderne, så der ikke er løbsfrie weekender på baggrund af dobbelt løb.

Henriette F.: Svært at få puslespillet til at gå op, når klubberne typisk søger de samme weekender i maj/juni. Svært at finde arrangører til april og september.

Rikke, Pige-Kvinde udvalg: Rart med dobbeltløb, da man så kan overnatte og lave klubtur.

**Tidtagning/tilmelding 2020:**Willy:
Endnu ikke muligt at klubberne får login til selv at oprette propositioner.
Der arbejdes på standard skabelon.
GPS tracker i landevejs løb har været en succes i 2019.
Indskrivning 2020: Vi arbejder på forbedringer i samarbejde med kommissærudvalget.
Der arbejdes på live streaming fra BMX og MTB målgang samt på førerbiler i landevejsløb.Asbjørn, Landevejsudvalget: Har MTB valgt at droppe de røde chips?

Willy, distriktet: Der køres fortsat med røde chip / Shimano Liga og Racedays køres af Sportstiming med engangschips.

Breiner, distriktet: Det skal afklares, hvilke chips, der bruges i MTB i 2020.

 **Punkt 2: Nyt fra DCU
Oplæg fra DCU’s Breddeudvalg:**
Pelle fra Breddeudvalget orienterede om breddearbejdet, der gælder alle discipliner.

Udvalget arbejder med 3 fokuspunkter i 2020:
Gode træningsvaner
Gode træningsveje
Gode cykelløb
Tanken er, at alle discipliner skal inddrages.

**Jens Panum, DCU bestyrelse:**Orienterede om arbejdet i idégruppen, der er dannet på baggrund af det store fælles idé møde i januar.
Bestyrelsen har givet grønt lys til, at der arbejdes videre med de oplæg, der er kommet fra de forskellige udvalg.
Det fremgår af seneste bestyrelsesreferat, hvilke tiltag, der er tale om.

Om disse tiltag er det rigtige, vides ikke, men hvis ikke vi gør noget, så kommer vi ikke videre.

**Henrik Jess, DCU formand:**
Klubber og ryttere er i centrum – vi modtager idéerne med åbent sind.
Vi skal fremme cykelsporten, og ikke skabe barierer.
E-Cykling er nu officielt ny disciplin i DCU.
Tillykke til Esbjerg med 100 års jubilæet i går.
Det går jævnt godt med økonomien – forventet flot overskud.
Desværre har Jens-Erik valgt at opsige sin stilling. Bestyrelsen er i gang med at lave stillingsprofil og jobopslag.
 **Jens-Erik, DCU direktør:** Rekrutteringsprojekt for børn og unge giver fremgang, og det er den vej, vi skal gå.

**Henning Knudsen, DCU’s kommissærudvalg:**Vi har fået en ny UCI Cross kommissær.
Vi mangler banekommissærer, og der er lige nu kommissærer på uddannelse i bane med henblik på, at DK skal have bane VM.
Nordic Cycling samarbejdet kører rigtig godt, og der udvides nu med Island og Baltikum – der laves fælles uddannelse, og vi har udveksling med kommissærer pt. dog kun landevej og MTB.
Uddannelse og udveksling bør også omfatte BMX.

 **Punkt 3: Disciplin møder
Gruppen med Landevej/Bane/Bredde:
Velkomst:**Henrik Dann bød velkommen og orienterede om mødets dagsorden. **Termin 2020:**Henriette F. orienterede om terminsansøgningsproces 2020.
Klubberne skal indsende 3 ønsker, og vi forsøger at ramme en af de 3 ønskede datoer ellers bliver klubben kontaktet.
Den udsendte plan blev gennemgået, og klubberne blev opfordret til at skrive til Henriette, hvis de ønsker andre datoer, mindre arrangementer eller samarbejder med en anden klub.
Nogle datoer kan være begrænset af, om vi har ledigt tidtagningsudstyr.
Der efterlyses arrangør til Demin Cup/UnoX Cup/Kvinde Cup den 26. juli – kontakt DCU kontoret, hvis man er interesseret.
De øvrige cup løb er planlagt af DCU.
Tænk gerne ud af boksen med evt. samkørsel af klasser.

Henrik Jess: Orienterede om at terminen 2020 er lidt rykket ift. normalt pga. DM. Det betyder, at den ledige termin 26. juli ligger efter Tour de France.
Der blev stillet spørgsmålstegn ved fordelingen af cup løb, hvorfor har klubberne ikke haft mulighed for at byde ind på cup løb 2020?

Jens-Erik: Cup løb skal løftes til et top niveau – i samarbejde med de valgte klubber, har vi været ude hos kommunerne, og lavet aftaler med disse.
Processen kan ændres igen, hvis det er det, der ønskes.

Ole Iversen: Vi har fuld forståelse for, at niveauet skal løftes, men hvorfor ikke i vest?
Svar: Vi har spurgt nogle jyske klubber, men de har ikke ønsket opgaven.

Henning Knudsen: Kan Sjælland løfte opgaven med de mange kommissærer til så mange cup løb i 3 klasser.

Claus Rasmussen: Hvorfor DM holdløb på Bornholm, bliver der billige færgebilletter.
Svar: Der arbejdes på tilbud på færgebilletter, og der forventes at blive arrangeret børne-unge løb søndag ifm. cup løbene på Bornholm.

Henriette: Vi vil gerne afholde løb den 7. juni for de klasser, der ikke kører cup løb på Bornholm, da der skal være noget for vores senior, master og BU ryttere. Ikke alle tager til Bornholm.

Henrik Jess: Processen kan klart gøres bedre med en mere ligelig fordeling. Ser frem til, at niveauet hæves i cup arrangementerne.

Spørgsmål fra salen:
Er de sidste to løb altid låst til Tønder og Sønderborg?

Kan der evt. aftales med Sjælland, at når Nyborg har løb, så er der evt. løb i Korsør den anden dag.

Kan fredags gadeløb starte tidligere, så lørdags løbsarrangører ikke skal hente dommervognen midt om natten.

Kan proceduren ændres, så klubberne tidligere får brev om terminsønsker?
Svar: UCI’s kalender ligger først fast ultimo september, og først derefter kan de overordnede danske løb placeres. Herefter kan de danske løb øst/vest sættes på.
Processen kan kun gøres hurtigere, hvis klubberne overholder svar fristen, og der ikke skal bruges tid på at rykke klubber, der ikke har meldt tilbage.

**Evaluering 2019:**Claus R.: Efterlyser klare retningslinjer fra kommissærerne (især banen).

Frank C.: Meget stor forskel på de forskellige cykelløb.
Gode cykelløb er ikke kvantitet, men kvalitet.
Hvorfor skal cykelklubber afholde cykelløb, hvorfor ikke lad det være frivilligt.
Eventuelt hæve startpengene for børnerytterne.
Mindre udvalg af løb, men større kvalitet af løbene, vil give flere deltagere.
Henrik Dann: Hvad skaber det gode cykelløb, er det om der er gode toiletter og salg eller er det de sportslige ting.

Claus R.: Det bør ikke være økonomi, der vælter læsset for at afholde et godt landevejsløb.
Startpenge bør ikke hæves.
Klasseinddelingen skal være mere styrkeopdelt, for at det er sjovt at køre cykelløb.

Per, Nyborg: Sikkerhed må man ikke gå på kompromis med.
Kvalitet: man får feedback både fra ryttere og kommissærer, som man naturligt tager med til næste år.

Kim Hylleberg, CK Aarhus: Børn bør køre på kortere rundstrækninger. Det gør det sjovere for både ryttere og tilskuere.
Skal der flere ind i sporten, bør udstyrs ræset begrænset.

Asbjørn: Kortere ruter, udstyr osv., vi kigger på det i reglementet i landevejsudvalget.
Kvalitet i løbene: Løbsguide, der kan gøre arrangementerne bedre.
DCU kan give rammer for klasser og regler – klubberne skal sørge for arrangementets kvalitet.
Hammel CK har lavet en manual til deres løb, som eventuelt kan deles.

Søren, Middelfart: Der findes udmærket løbsmanual på hjemmesiden.

Frank: Tilhænger af at tænke ud af boksen – jeg anfægter ikke at man skal prøve noget nyt.
Kan ikke se, at en anden klasseinddeling skal kunne give flere ryttere.
Savner koordinering mellem DCU, distrikt og klubben.
DCU hungrer efter flere BU ryttere.

Henrik Jess: Præsentation af sikkerhed ved cykelløb, motionsløb og træning.
(Oplysning, politiske arena, kompetencer, kommunikation).
Bl.a. sikkerhed, arrangøruddannelse, chauffør uddannelse og andet.

Ole Iversen: Ved styrt er det vigtigt, at få besked om, hvem der er styrtet både af hensyn til pårørende, ansvar over for 3. part.

Sven Vind: Som TO’er er et succesfuldt løb, at man ønsker at komme igen næste år.
TO’ere står for ”ydre” sikkerhed af ruten.

Jens-Henrik, Silkeborg: Bakker op om at styrkeopdele – nye bliver ikke skræmt væk.Johnny, Kolding: Positivt samarbejde med DCU både med BU, E-Cykling og TO uddannelse.

Jan, Vejle: Politiet er sløve med at sende tilladelse retur også selv om man har søgt i god tid.

Holstebro: Har med succes fået 15 motionister til at køre licens, og de er rigtig glade for den sikkerhed, der er til licensløb i modsætning til motionsløb.

Claus R., Odense: Motionsløb er licensløbenes største modstander, da nogle motionsløb har bedre sikkerhed.

Finn, Skive: Midt-Vest Politi inviterer hvert år til fælles møde med løbsarrangører.
Jens-Erik: På Sjælland afholdes der et samlet møde for alle politikredse.

Frank, Esbjerg: Dejligt, at DCU er på forkant med løbsafholdelse.

Ole, Hedensted: Kommercielle løb kan få hjælp fra politi og politihjemmeværn, men licensløbene kan ikke.
Kurt Markussen: Tak for gode input fra Frank.
Hvor får man det sociale samvær i cykelsporten.

Henning, Vejen: Får vi flere BU ryttere af at ændre klasserne.
Fint, at DCU vil ansætte en løbskoordineringsperson til at følge op, men det afhænger stadig af hænder i klubberne om der bliver fulgt op.

Sven Vind: Politihjemmeværn kommer kun, hvis de sendes ud af politiet.

**Oplæg fra Breddeudvalget:**Pelle, Breddeudvalget:
Gode træningsvaner
Gode træningsveje
Gode cykelløb

Samarbejde med de kommuner, der kalder sig cykelkommuner.

Ole, Hedensted: Gør man noget for at indføre 1,5 mtr. regel på de danske landevej?
Svar: den vil ligge under det politiske, men vi håber, at cykelkommuner kunne være forsøgsbyer.

Kim, CK Aarhus: Brug nu cykelstien og få lys på cyklerne.

Kurt Markussen: Stor forskel på, hvordan bilister håndterer alm. cyklister og cyklister i lycra.

Sven Vind: Udnævn en holdkaptajn, der har ansvaret for gruppen.

Henrik Jess: Forsøger at få indflydelse politisk på flere planer.

Jens-Erik: Input til gode træningsveje – der findes funktioner i Strava, hvor man kan se, hvilke veje, der er mest belastet af cyklister. Disse informationer kan bruges til evt. aflastning af vejene og til at finde alternative ruter.

Niels, DCU breddekonsulent: Vis hensyn er nøgle ordet - stå ikke altid på din ret, men vurder situationen og kør efter forholdene.
Fokus på det sociale, for at få flere i gang – ”hverdags” socialt er lige så vigtigt som fælles ture til udlandet.
Udvikling af motionsløbene ellers dykker deltagerantallet.

Jens Panum: Breddeudvalget dækker både Elite og Basis klubber.
Vi skal have et struktureret tilbud til alle de, der ikke har licens.

Henrik Jess orienterede om, at DCU har fået 30 nye klubber og dermed også mange nye medlemmer.
DCU’s konsulenter laver et godt arbejde, for at få flere ind i DCU.
Der kommer flere BU medlemmer takket være DCU’s bredde BU arbejde.

Søren, Middelfart: Hjælp nye med licens og chip, det gør det nemmere at komme ud og køre cykelløb.

Per, Nyborg: Godt med fokus på, at der bygges bro mellem bredde og licens.

Niels, DCU breddekonsulent: Godt initiativ med damesamling for bredde damer.

Rikke, Pige-Kvinde udvalg: Vi bruger meget tid på at hjælpe piger og damer med, hvordan man får licens og kommer i gang.

Jens-Henrik, Silkeborg: Træningsvaner – prøv at trække det elitære ud af træningen. God erfaring med fælles BU træning i Østjylland på bl.a. Jyllands-Ringen. Gør det mindre formelt og gør det til en leg.
Træningsanbefalinger osv. skræmmer nye ryttere.

BU ryttere og senior/veteraner med licens er også bredderyttere.

Ros til breddeudvalget for at tænke bredde på en anden måde.

Breiner informerede om klippekortsordningen.

Pelle: Husk vi har en organisation, der kan hjælpe med marketing for vores løb, og hvad klubberne laver.

Rikke, Pige-Kvinde udvalget: Give er også en motionsklub, og de laver de ting, de synes er sjovt. Motionsrytterne er ikke nødvendigvis interesseret i, hvad licensrytterne laver, og vi skal huske at der tænkes forskelligt.

**Eventuelt:**Willy orienterede om samarbejde med Race Marshals, så distriktet samarbejder med alle marshals grupperinger. De skal gennemgå fælles uddannelse, så der bliver en ensartethed.
Distriktet ønsker ens priser og et fælles bookingsystem uanset, hvilken gruppe, man ønsker at benytte.

Per, Nyborg: Vigtigt at alle grupper kommer med.
Er det muligt, at betaling af marshals fjernes fra klubberne.

Henning Knudsen: Vigtigt, at race marshals ved hvordan de skal køre i et cykelløb, og vigtigt at de uddannes.

Idégruppe oplæg v/Henrik Dann:
**Ny BU opdeling:**Både bekymring og positivitet omkring den nye inddeling.
Baseret på ATK principper
Det elitære fjernes fra BU klasserne bl.a. ved at point fjernes.
Spørgsmål til gearinger – hvor kommer ATK ind i billedet mht. gearing U15/U17 (Asbjørn svarede på spørgsmål, at ATK er fysisk alder, og en U15 i Ungdom A er fysisk udviklet, så han kan klare en U17 gearing).
Forventet gennemsnitsfart i A, B, C klasserne
Placering af udlændinge i alm. løb (som udgangspunkt ud fra deres alder?)
Startplacering ved nye ryttere

Indspark til klubber: Lav kørselsordninger, så forældre ikke skal køre langt hver weekend.

**Ny Master opdeling:**Hvorfor bibeholde H60/H70: Stor fysisk forskel / opfordring til at lave D evt. E
Er der ryttere til mere end 3 klasser?
Evt. mulighed for at starte i master klasser allerede ved 30-35 år
Smidige op- og nedrykningsregler, så man hele tiden lander i en klasse, hvor ens niveau passer.
Master damer skal tænkes ind i 2021 – i 2020 kører DA, DB og U19P som i 2019.

Bekymring for praktikken: licenstegning, numre, indplacering o.lign.
Landevejsudvalget foreslår, at det først er muligt at tegne landevejslicenser fra 1. feb. 2020.

Generelt overvejende positive tilkendegivelser til forslagene, men også bekymring for det praktiske i forslagene, og om der er ryttere nok til de nye inddelinger i BU og Master.

**BU licens:**Gratis licens til BU ryttere
Der arbejdes på finansieringen.
Skal det både være elite- og basisklubber

Willy: Det skal kun være eliteklubber, der kan tegne BU licenser ellers ødelægger vi det BU arbejde, der laves i elite klubberne.

Holstebro: Hvis Basisklubber også kan tegne BU licenser går det i konflikt med løbsafholdelsesforpligtelsen for Eliteklubber, der risikerer at skulle lave cykelløb for BU’ere, men det er naboklubben, der har børnerytterne.

Nyborg: Lad os brede det ud til så mange som muligt.

Middelfart: Vigtigt, at de unge får noget socialt, og derfor bør de meldes ind i eliteklubber, hvor der er andre børn, uddannede træner.

Breiner: kan kick back, der ikke er udbetalt pga. manglende løbsafholdelse evt. bruges til JF BU ryttere får gratis licens.

Jens-Erik: BU skal arbejde videre med forslaget – licens skal besluttes på kongressen.

**Gruppen BMX:**Klubstruktur ved Morten Breiner:

* Ingen løbsforpligtelser til BMX
* Alle BMX-klubber er eliteklubber
* Alle klubber betaler kontingent som eliteklub. Efterfølgende kan der søges om kun at betale kontingent som basisklub, hvis klubben har 6-8 licenser.
	+ Der skal søges ved Morten Breiner eller Willy Frederiksen
* Stor interesse for udbredelse af forsøgsordningen med licenser til BMX til andre sportsgrene
* 3 pc’er til beregnere er bestilt i dag og leveres om 14 dage

Nyt fra BMX-udvalget:

* Keld, Eva og Claes tester evt. nyt beregnersystem den 7. november
* Udfordringer med BEM (det eksisterende) når Microsoft fra næste år ikke vedligeholder ældre Office-pakker
* Stigende deltagerantal til løb
* Distriktet vil gerne flytte flere opgaver fra Sportstiming ud til klubberne – Udvalget kæmper for, at det ikke sker i BMX
* Klubseminar 16-17. november – husk tilmelding, som er rykket til den 6. november
* Der mangler kommissærer i BMX
	+ Pt. er der 2 udlærte og 2 føl i distriktet
	+ Meld jer som kommissærer, så der kan oprettes kursus. Kontakt Preben Harmsen eller Jackie Jensen.
	+ Preben Harmsen laver et skriv om, hvordan man bliver kommissær og sender rundt til klubberne
	+ Det er muligt at komme med som prøve-kommissær til et løb inden man beslutter sig endeligt. Giv blot lyd til dagens kommissær.
	+ Preben Harmsen har fremsendt forslag til DCU Hovedbestyrelse om, at en klub skal have en kommissær for at kunne få tildelt et løb.
		- Beregnerne er pt. ikke med, da test og evt. implementering af det nye beregnersystem afventes.
* Per Poulsen udtræder af BMX Udvalget den 18. november 2019.
* Thomas Christensen udtræder af BMX Udvalget senest sommeren 2020.
	+ Har du forslag – eller selv lyst – til posterne kontakt da endelig Per, Thomas eller Preben.
* Licenser for BMX fortsætter uændret i 2020.
* Fremover skal der gennemføres banesyn 1 mdr. før et løb. Den arrangerende klub er selv ansvarlig for at kontakte Preben Harmsen i god tid, så han kan sende en kommissær.

**Jysk Cup:**

* Regnskabet er ikke endeligt på plads pt. men et estimeret overskud til hver klub bliver kr. 175
	+ Der tilbagebetales ikke penge til klubberne i år
* Mai Tholstrup lægger Aftalegrundlag og mailadresser på Facebook i gruppen Formænd Region Vest.
* Styregruppen består af Jackie Jensen, Mai Tholstrup og Knud Busk
	+ De vil gerne have flere medlemmer men især mangler en ny kassér.

**Gruppen MTB/CROSS:**Deltagende klubber: Hammel CK, AMK, MTB Kolding, Viborg MTB, Aalborg CR

Der bør laves regler for nedrykning fra eliteklasserne (Herre A og Dame A)

Man skulle nok kikke på hvilke klasser der skal starte i samme start

* Evt. om Herre A og B skal starte sammen og om U19 skal have en start for sig selv

Skal der være alle klasser til start i et alm. DCU-løb? Eller kan man nøjes med evt. børneklasserne!

* Der skal sendes en ansøgning til distrikterne om dispensation fra klubberne!

Sværhedsgraden på ruterne til de alm. DCU-løb skal/må ikke være for højt. Det kan skræmme nye ryttere væk… Og vi skal blive bedre til at markedsfører at ruterne kan køres af alle!

* Christoffer (OnTrail) kan måske hjælpe klubberne med ruterne

Ønske om en XCM-cup måske allerede i 2020 – det arbejder Michael Lajer videre på!

Forespørgsel om en basic klub kan tegne børnelicenser! For at fremme at der kommer flere licensrytter i DCU. Det skal kun være børn!

Koordinering af materiel i klubberne som andre klubber kan låne/leje – hvem har hvad?

Måske en cup for lette løb/nybegyndere

 Kommissærerne og arrangørerne skal være bedre til at bestemme omgangene i god tid (XCM). Så der ikke bliver lavet om på antal omgange efter sidste tilmeldingsfrist (vejret kan dog spille ind på selve dagen)

MTB-terminen for 2020 ligger fast. Der kommer måske 1-2 løb mere på terminen.

Cross-terminen for 2019/2020 ligger fast.